A hernyók utolsó kenete. 



Valamint a buzgó katholikus felveszi az utolsó kenetet, ha 

 arra az útra készül, melyről nincsen visszatérés, úgy a hernyó is, 

 midőn ez alakjából kivetkőzendő, bábozódásra készül, felvesz egy 

 utolsó kenetet, az igaz, hogy azzal önmagát látja el. 



Már a múlt század derekán figyelte meg Roesel (ínsekten- 

 Belustigung 111. kötet 8. [.), hogy az Acherontia Atropos hernyója, 

 mielőtt föld alá megy, mellső segmentumaiból kiválasztott nedvvel 

 keni be magát Ez az adat, bár mennyire becsülöm is Roeselt 

 mint kitűnő rovarfestőt és élesszemű megfigyelőt, hihetetlennek tet- 

 szett előttem, míg nem az 1897. év őszén ugyanazt észleltem, és meg- 

 állapíthattam, hogy a hernyó azt a nedvet száján át bocsátja ki, 

 s azzal testét bekeni, a meddig éri, még lábai talpát is, a melyeket 

 erre a czélra egyenkint felemel. 



Ha ezt az A. Atropos ösztönszerűleg abból a czélból teszi, 

 hogy bőrét a báb-chitintől való elválásra alkalmasabbá, vagy mi 

 valószínűbb, testét a föld alá búvásra hajlékonyabbá tegye, akkor 

 azt bizonyára a föld alatt vagy igen rejtve bábozódó egyéb her- 

 nyók vagy legalább a többi Sphingida-hernyók is megcselekszik, 

 így vélekedtem és lestem az alkalmat, hogy ez irányban újabb 

 megfigyelést tehessek. Ily alkalom azonban csak most a nyáron 

 kínálkozott. 



Daczára annak hogy az idén rendkívül kevés volt a hernyó 

 mégis sikerült jul. 8-án a Macroglossa stellatarum hernyóját na 

 gyobb számban összegyűjtenem. Volt köztük egészen apró és félig 

 fejlett is, de nagyobb részük teljesen ki volt fejlődve. Ez utóbbiak 

 többnyire éjjelre moha alá mentek, bábozódni. Néhánya azonban még 

 eszegetett másnap délig, ekkor azután csendesen ültek a Galium 

 Mollugo (G. verumon nem találtam) lekopasztott indáin. Ezeket 

 figyeltem meg. 



Este felé kezdett az egyik sajátságosan, szinte önmaga kö- 

 rül mozogni. Ablakomhoz léptem, a hol őket tartogattam, s eleinte 

 úgy tetszett, mintha testén levő, általam nem látott, apró szőröcs- 



Rovartani Lapok 1899 októberhó. 



